སྐུ་ཞབས་ཇོན་མེག་ཁན་ལགས་ཀྱིས་དེ་སྔོན་༧གོང་ས་རྒྱལ་བ་རིན་པོ་ཆེ་མཆོག་ལ་མཇལ་འཕྲད་ཐེངས་འགར་ཞུས་ཡོད་པ་དང་།ཁོང་ནི་བོད་དོན་ལ་རྒྱབ་སྐྱོར་ཆེན་པོ་གནང་མཁན་ཞིག་ཡིན་འདུགཕྱི་ལོ་༢༠༠༨བོད་ནང་ས་བྱི་ཞི་རྒོལ་ཆེན་མོ་བྱུང་སྟེ་ཛ་དྲག་ཆགས་སྐབས།ཁོང་གིས་བོད་ནང་ལག་བསྟར་བྱེད་བཞིན་པའི་རྒྱ་ནག་གཞུང་གི་བྱ་སྤྱོད་ཀྱིས་བོད་མིའི་འགྲོ་བ་མིའི་ཐོབ་ཐང་ལ་རྡོག་རོལ་གཏོང་གི་ཡོད་པ་དང་།གནད་དོན་དེས་འཛམ་གླིང་མི་མང་གི་མིག་མདུན་དུ་རྒྱ་ནག་ལ་སྣང་བརྙན་མི་ལེགས་པ་བསྐྲུན་བཞིན་ཡོད་སྟབས།རྒྱ་ནག་གཞུང་གིས་བོད་ཀྱི་གནད་དོན་སེལ་བར་དོན་ཕན་ལྡན་པའི་ཞི་བའི་ཐབས་ལམ་ཞིག་ཡོངས་བསྒྲགས་བྱེད་པའི་རེ་བ་གནང་གི་ཡོད་སྐོར་གསུངས་ཡོད་པ་རེད།